K O R R A L D U S

Haapsalu			13. november 2024 nr 880

Metsateede avalikku kasutusse võtmine

Haapsalu linna haldusterritooriumil asuvad Eesti Vabariigi omandis olevad kinnistud, mida läbivad avaliku huviga teed. Antud kinnistute riigivara valitseja on Kliimaministeerium ja valitsema volitatud asutus Riigimetsa Majandamise Keskus (RMK). Avaliku huviga teed on Ungru tee (nr 1830100) ja Metskonna juurdesõidutee (nr 6740716). Ehitusseadustiku § 93 lg 2 kohaselt on RMK-l õigus vajaduse korral sõlmida kokkuleppeid metsatee kasutamiseks ja korrashoiu korraldamiseks. 
Metsateede puhul kehtivad Ehitusseadustiku § 93 lg 3 alusel kehtestatud metsatee seisundinõuded.

Juhindudes ehitusseadustiku § 93 lg 2, Haapsalu linna põhimääruse § 46 lg 1 p 2 ja haldusmenetluse seadusest, Haapsalu Linnavalitsus

k o r r a l d a b: 

1.	Võtta RMK-lt üle avaliku kasutamise eesmärgil järgmised teed: 
1.1. Ungru tee (nr 1830100) Haapsalu linnas Ungru tee 16 katastriüksusel 18301:016:0110, teelõigu pikkus 1157 m ja laius 6 m (lisa 1); 
1.2. Metskonna juurdesõidutee (nr 6740716) Haapsalu linnas Männiku tee 21 katastriüksusel 67401:001:1184, teelõigu pikkus on 263 m ja laius 4 m (lisa 2).

2.	Sõlmida metsateede avaliku kasutamise leping kümne aastase tähtajaga kuni 13.11.2034 järgmistel tingimustel:
2.1.1.	Tee avaliku kasutamise õigus on vaba kõigile transpordiliikidele ööpäevaringselt;
2.1.2.	RMK hoidub Haapsalu linnale ja Tee kasutajale takistuste tegemisest Tee kasutamisel;
2.1.3.	RMK tagab punktis 1 nimetatud teedel metsamaterjali laadimis- ja muude metsamajanduslike tööde ajal liiklusohutuse ja paigutama liiklemise piiramiseks Teele vajalikud liikluskorraldusvahendid;
2.1.4.	RMK võimaldab teehoolduse korraldajal paigaldada Teega külgnevale maa-alale talihooldeks ajutisi lumetõkkeid, rajada lumevalle ja kraave tuisklume tõkestamiseks ning paisata lund väljapoole teemaad;
2.1.5.	RMK teatab Haapsalu linnale kirjalikult kinnistu võõrandamisest või katastriüksuse üleandmisest, millel Tee asub, samuti kolmandate isikute õigustest Tee kaitsevööndi maale ühe kuu jooksul arvates vastava lepingu sõlmimisest;
2.1.6.	RMK hoidub Tee koormamisest selliste piiratud asjaõigustega, mis välistavad Tee avaliku kasutamise või takistavad seda olulisel määral.
2.1.7.	RMK-l on õigus teha Haapsalu linnale ettepanekuid suure tuleohu korral või muudel vajalikel juhtudel Tee kasutamise ajutiseks piiramiseks või sulgemiseks.

3.	Volitada lepingut allkirjastama aselinnapea Helen Rammu.

4.	Korraldus jõustub teatavakstegemisest.

5.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

/allkirjastatud digitaalselt/

Urmas Sukles								/allkirjastatud digitaalselt/
Linnapea			
			Erko Kalev
			Linnasekretär